**Ministru kabineta noteikumu projekta „Grozījums Ministru kabineta 2012.gada 21.februāra noteikumos Nr.133 „Noteikumi par valsts nodevu par personu apliecinošu dokumentu izsniegšanu”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas | Saeimas Valsts pārvaldes un pašvaldību komisija, izskatot grozījumus Saeimas vēlēšanu likumā, konstatēja, ka uzskatāms, ka Latvijas pilsoņi, kuri laika posmā no 2012.gada 1.aprīļa līdz 2012.gada 12.jūnijam noformēja tikai personas apliecības, paļāvušās, ka ar personas apliecībām varēs piedalīties Saeimas vēlēšanās, un šāda paļāvība aizsargājama, un ir nepieciešams risinājums, lai neliegtu šīm personām vēlēt. Kā piemērotākais risinājums tika atbalstīts, ka Pilsonības un migrācijas lietu pārvalde minētajiem pilsoņiem izsniedz pases bez valsts nodevas samaksas.2014.gada 4.oktobrī notiks 12.Saeimas vēlēšanas, kurās saskaņā ar Saeimas vēlēšanu likuma (spēkā no 1995.gada 7.jūnija) 20.panta pirmo daļu vēlētāja personu apliecinošs dokuments ir Latvijas pilsoņa pase. Līdz ar to Saeimas vēlēšanās var piedalīties Latvijas pilsoņi, kuru rīcībā ir derīga pase.Jauns Personu apliecinošu dokumentu likums stājās spēkā 2012.gada 15.februārī, nosakot, ka Latvijā ir šādi personu apliecinoši dokumenti: pase un personas apliecība un ka personas apliecība vai Latvijas pilsoņa vai nepilsoņa pase ir obligāts personu apliecinošs dokuments attiecīgi Latvijas pilsonim vai nepilsonim, kurš sasniedzis 15 gadu vecumu. No 2013.gada 15.februāra līdz 2012.gada 31.martam personām netika izsniegtas personas apliecības un personām nevarēja rasties tiesiskā paļāvība par personas apliecību izsniegšanu, jo personas apliecības sāka izsniegt 2012.gada 1.aprīlī, kad stājās spēkā Ministru kabineta 2012.gada 21.februāra noteikumi Nr.134 „Personu apliecinošu dokumentu noteikumi”, kas noteica personas apliecību paraugus, saturu, izsniegšanas kārtību un nosacījumus, kā arī derīguma termiņus.Ievērojot to, ka uz Saeimas vēlēšanu likuma pieņemšanas brīdi Latvijā bija tikai pase kā personu apliecinošs dokuments, Latvijas pilsoņiem līdz ar jauna personu apliecinoša dokumenta (personas apliecības) izsniegšanas brīdi varēja rasties paļāvība, ka ar personas apliecību arī varēs piedalīties Saeimas vēlēšanās, jo arī personas apliecība ir personu apliecinošs dokuments. Ievērojot to, ka likumdevējs pieņēma grozījumus Personu apliecinošu dokumentu likumā, kas stājās spēkā 2012.gada 13.jūnijā paredzot, ka līdz elektroniskas vēlētāju reģistrācijas ieviešanai Saeimas vēlēšanās, tautas nobalsošanā un parakstu vākšanā likumprojektu vai Satversmes grozījumu projektu ierosināšanai Latvijas pilsoņa pase ir obligāts dokuments vēlēšanu tiesību īstenošanai, secināms, ka likumdevējs tādējādi vēlējies novērst Latvijas pilsoņu paļāvību, ka ar personas apliecībām varēs piedalīties Saeimas vēlēšanās. Tiesību norma, ka līdz elektroniskas vēlētāju reģistrācijas ieviešanai Latvijas pilsoņa pase ir obligāti nepieciešamais dokuments vēlēšanu tiesību īstenošanai, tika iekļauta arī Ministru kabineta 2012.gada 21.februāra noteikumos Nr.134 „Personu apliecinošu dokumentu noteikumi”, kas stājās spēkā 2012.gada 1.aprīlī.Laika posmā no 2012.gada 1.aprīļa līdz 2012.gada 12.jūnijam 1084 Latvijas pilsoņi noformēja tikai personas apliecības, vienlaikus nenoformējot pasi un šīm personām 2014.gada 4.oktobrī būs beidzies pases derīguma termiņš. Ievērojot minēto, 1084 personas, kuras līdz grozījumu Personas apliecinošu dokumentu likumā spēkā stāšanās brīdim, bija paļāvušās, ka varēs piedalīties Saeimas vēlēšanās ar personas apliecību, atsakoties noformēt vienlaicīgi arī pasi vai arī uz personas apliecības noformēšanas brīdi pase vēl bija derīga, bet tās derīguma termiņš beigsies līdz 2014.gada 3.oktobrim, nevarēs piedalīties 12.Saeimas vēlēšanās. Lai nodrošinātu iespēju šīm personām piedalīties 12.Saeimas vēlēšanās 2014.gadā valsts budžetā nebūs ieņēmumu par 1084 pasu izsniegšanu aptuveni 19 403 latu (27 608 *euro*) apmērā. Minēto ieņēmumu neiekasēšana neradīs ietekmi uz budžetu, ņemot vērā likuma „Par valsts budžetu 2014.gadam” 2.pielikumā plānotos ieņēmumus no valsts nodevas par pasu izsniegšanu apjomu (8,9 milj. *euro* apmērā).Tiešās izmaksas ir 8 726 latu (12 416 *euro*) (Ls 8,05 (11,45 *euro*) (pases grāmatiņas cena) x 1084 (personu skaits)). Minētās izmaksas tiks segtas Iekšlietu ministrijai (Pilsonības un migrācijas lietu pārvaldei) piešķirto līdzekļu ietvaros. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Lai nodrošinātu iespēju piedalīties 12.Saeimas vēlēšanās, kas notiks 2014.gada 4.oktobrī, personām, kuras normatīvā regulējuma likuma līmenī neesamības dēļ nav zinājušas, ka Saeimas vēlēšanās varēs piedalīties tikai tās personas, kuru rīcībā būs derīga Latvijas pilsoņa pase, noteikumu projektā „Grozījums Ministru kabineta 2012.gada 21.februāra noteikumos Nr.133 „Noteikumi par valsts nodevu par personu apliecinošu dokumentu izsniegšanu”” tiek paredzēts, ka minētās personas tiks atbrīvotas no valsts nodevas par pases izsniegšanu samaksas, ja:- iesniegums pases izsniegšanai Pilsonības un migrācijas lietu pārvaldē iesniegts no 2014.gada 17.februāra līdz 2014.gada 1.oktobrim (šāds termiņš noteikts, lai Pilsonības un migrācijas lietu pārvalde varētu paspēt izgatavot steidzamo pasi un izsniegt to personai līdz 3.oktobrim);- iesniegums pases izsniegšanai Latvijas diplomātiskajā vai konsulārajā pārstāvniecībā ārvalstīs iesniegts no 2014.gada 17.februāra līdz 2014.gada 22.septembrim (šāds termiņš noteikts, lai Pilsonības un migrācijas lietu pārvalde varētu paspēt izgatavot steidzamo pasi un nodot diplomātiskajam pastam nosūtīšanai izsniegšanai personai Latvijas diplomātiskajā vai konsulārajā pārstāvniecībā ārvalstīs). |
| 5. | Projekta izstrādē iesaistītās institūcijas | Pilsonības un migrācijas lietu pārvalde. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa |  Mērķgrupas lielums 1084 personas. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Mērķgrupai nebūs jāmaksā valsts nodeva par pases izsniegšanu, kas saskaņā ar Ministru kabineta 2012.gada 21.februāra noteikumu Nr.133 „Noteikumi par valsts nodevu par personu apliecinošu dokumentu izsniegšanu” 3.punktu ir 20 latu (no 2014.gada 1.janvāra 28,46 *euro*), ja pasi izsniedz 10 darbdienu laikā un nav piemēroti kādi atvieglojumi, vai 40 latu (no 2014.gada 1.janvāra 56,91 *euro*), ja pasi izsniedz divu darbdienu laikā un nav piemēroti kādi atvieglojumi. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekts pirms izsludināšanas Valsts sekretāru sanāksmē publicēts Pilsonības un migrācijas lietu pārvaldes mājas lapā un Iekšlietu ministrijas mājas lapā.  |
| 2. | Sabiedrības līdzdalība projekta izstrādē | Iebildumi par projektu netika saņemti. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde  |
| 2. | Projekta izpildes ietekme uz pārvaldes funkcijām | Projekts pārvaldes funkcijas neietekmē. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Esošās institūcijas netiek likvidētas. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Esošās institūcijas netiek reorganizētas. |
| 6. | Cita informācija | Nav. |

Anotācijas III, IV un V sadaļa - projekts šo jomu neskar.

Iekšlietu ministrs R.Kozlovskis

Vīza: valsts sekretāre I. Pētersone - Godmane

16.01.2014. 09:45

1 062

Citskovskis, 67219583

janis.citskovskis@pmlp.gov.lv